ŠERIFOV URED U LOS ANGELESU NAJVEĆI JE ŠERIFOV URED U ZEMLJI
I NALAZI SE U NAJMNOGOLJUDNIJEM OKRUGU SAD-A.
NJEGOVI PRIPADNICI ISTRAŽUJU NAJTEŽE SLUČAJEVE UBOJSTAVA.
OVO SU NJIHOVE PRIČE.
3. VELJAČE 2003.
Zatvorili ste me kao posljednje smeće.
GLAS PHILA SPECTORA
Jebete me ovdje, a netko mi je došao u kuću
i raznio si glavu.
A onda ste došli vi,
isprebijali me na mrtvo ime i uhitili me.
Natjerat ću vas da platite. Ovo je sranje.
U policijskoj postaji u Alhambri, u pritvoru, čekao je Phil Spector.
Moj mi je poručnik na telefon rekao
da je Phil vrlo bogat glazbeni producent.
Ja dotad nisam čuo za njega.
Spectorov stil često se smatra prekretnicom u pop-glazbi.
MRTVOZORNIK
Ovaj je slučaj bio „medijski slučaj”,
što znači da je privukao mnogo pozornosti.
Morali ste biti toga svjesni.
A mislim da i jesmo.
Šerifov ured u Los Angelesu najbolji je od najboljih.
Najpoznatiji slučajevi vode se upravo u Los Angelesu.
Moraš dati 110 % od sebe.
Riječ je o ubojstvu. Nema težeg zločina.
Sve se svodi na strast i osjećaj dužnosti.
Pravda dolazi tek kad saznaš istinu.
ISTRAGE UMORSTAVA: LOS ANGELES
Nešto je posebno i drukčije u slučajevima slavnih.
A Los Angeles je oduvijek bio epicentar takvih slučajeva.
Kad kažeš „Los Angeles”, svi pomisle na Hollywood.
Hollywood, glumci, redatelji i producenti.
No L. A. je mnogo više od toga.
Međutim, Hollywood je na neki način srce ovog grada.
L. A. je zanimljivo mjesto, a šerifi pokrivaju cijeli okrug.
Od najgoreg siromaštva
do najvećeg bogatstva u SAD-u.
Govorimo o kućama od stotinu milijuna uz obalu.
Zaduženi smo za sve to.
Šaroliko područje.
Želio sam raditi u Ubojstvima.
Imao sam sreće i 1999. godine sam se ondje zaposlio.
Tad su moja djeca imala sedam i devet godina.
Ljudi su govorili da su premali jer detektivi stalno rade
i uvijek ima posla, ali uskladili smo posao i obitelj.
Ako je to značilo da moram doći u ured u 22 h
i dovršiti nešto, to sam i učinio.
3. VELJAČE 2003. 7 H
Moj partner Paul Fornier i ja upravo smo završavali smjenu
kad su nam iz centrale javili
da nam je dodijeljen slučaj koji se dogodio u vili u Alhambri.
Znali smo samo da je žena pronađena mrtva
i da je umiješan glazbeni producent.
Iznenadio sam se kad sam ugledao palaču
u gradiću koji je zapravo samo predgrađe Los Angelesa.
Alhambra je tih gradić.
U njemu žive obitelji srednjeg staleža.
A onda, usred ničega, nalazi se ta čudovišna kuća.
Kad smo se približili, vidjeli smo gomilu ljudi iza žute vrpce.
Paul mi je rekao: „Ovo nije šala.”
Ženska osoba je ustrijeljena u kući.
Žrtva je proglašena mrtvom na lokaciji.
Kad sam stigao, ondje je bio cirkus.
U zraku su bili novinarski helikopteri, a na tlu novinarski kombiji.
3. VELJAČE 2003.
5 H - KOBNI PUCANJ 7 H - DOLAZE DETEKTIVI
Kad smo stigli onamo, razgovarali smo s policajcima iz Alhambre.
Objasnit ću vam kako to ide.
Šerifov ured pokriva cijeli okrug.
U tom okrugu postoje manje općine.
Imaju vlastitu policiju.
No ona nema resurse koje ima šerifov ured.
U šerifovu uredu okruga Los Angeles postoji 100 detektiva za ubojstva.
Znači, policija zove nas,
a mi preuzimamo slučaj.
Policajci iz Alhambre rekli su mi
da su primili poziv od vozača Phila Spectora.
Kad su stigli, kroz prozor su vidjeli Phila Spectora
kako hoda prostorijom na katu.
Pokušali su ga pozvati da siđe,
ali nije želio izaći.
Ušli su u kuću i suočili se s Philom Spectorom.
Nije želio surađivati.
Vidjeli su ženu na stolcu, očito mrtvu.
Phil je vikao: „Ovo je nešto najgore što sam ikad vidio!”
Jedan je policajac sve snimio.
Ovo su jebene gluposti.
Ne znam koji je njezin jebeni problem.
Družila se sa zaštitarima u House of Bluesu.
Ne znam kakvih je problema imala,
ali nije imala pravo doći u moj jebeni dvorac
i raznijeti si glavu.
Koji vam je kurac?
Morali su ga omamiti.
Mislim da su čak rabili balistički štit da ga svladaju.
Policajci u Alhambri proveli su preliminarnu istragu.
Na temelju te istrage priveli su g. Phila Spectora.
Dovoljno dugo radim da znam da ljudi umiru na razne načine.
Moraš sve uzeti u obzir. Moraš biti otvorena uma.
Bilo je moguće i da je riječ o samoubojstvu.
Stražnja su vrata bila otvorena. Kad smo ušli, ugledao sam mladu damu.
Visjela je sa stolice u predvorju.
Uz nogu joj je ležao pištolj kalibra .38.
Vidjelo se da ima ranu od metka u ustima.
Nismo znali tko je ona. Nismo znali jesu li bili u vezi.
Možda je nešto pošlo po zlu.
Je li to zločin? Je li samoubojstvo? Je li možda užasna nesreća?
Može biti bilo što od toga.
Sve slučajeve koji uključuju smrt od početka promatramo kao ubojstva.
Na svako samoubojstvo
koje se dogodi u okrugu šaljemo ljude iz odjela za ubojstva.
Čak i ako je riječ o slučajnoj smrti,
šaljemo detektiva.
Kada sam počeo pregledavati predmete u domu g. Spectora,
shvatio sam koliko je važan za glazbenu industriju.
Slava Phila Spectora katkad bi zasjenila glazbenike s kojima je radio.
Fotke Tine Turner. Fotke Righteous Brothersa.
Fotke Beatlesa, nominacije za Grammy
i sve nagrade koje je dobio tijekom godina.
Kad si glavni istražitelj, ako ispadne dobro, preuzimaš zasluge.
Ali ako pođe po zlu, ti si odgovoran.
ŠERIF
Mark Lillienfeld,
jedan od najiskusnijih detektiva u Ubojstvima, bio je zadužen za očevid
jer smo znali da će to biti ključno
za ovu istragu.
Važni slučajevi i Mark Lillienfeld se vole.
Medijski slučajevi jako su stresni za neke policajce, ali ne i za mene.
Ulažemo istu količinu truda i resursa u svaki slučaj ubojstva.
Kuća je bila u groznom stanju. Bila je slabo osvijetljena.
Bila je prljava.
Bilo je miševa, štakora i žohara.
Za nekog tako bogatog, bilo je pomalo čudno.
Čovjek bi pomislio da vodi ekstravagantan život.
U toj kući bilo je svega, doslovno.
Kao da je njezin vlasnik prebogati hrčak.
Mislio sam: „Moram paziti da mi nešto ne promakne.”
Ali sam mislio i: „Spector nije bio u ovoj sobi barem šest godina.”
Bio je to najčudniji očevid
koji sam ikad obavio
i ne bih ga nikad želio ponoviti.
Bilo je grozno. Bilo je užasno jer je sve bilo jako zbrčkano.
Imali smo truplo.
Imali smo krv, ranu od metka koja je bila vidljiva.
Upucana je u usta.
Zubi i krhotine zuba bili su rasuti među njezinim ostacima.
Bili su na tepihu. Bili su na drugom kraju sobe, na stubama.
Sve smo skupili, fotografirali, sačuvali za testiranje DNK-a.
Moraš zatomiti emocije i gađenje
i zapitati se: „Što mi ti dokazi govore?”
Mi govorimo u ime mrtvih,
a oni nam ostavljaju tragove pomoću fizičkih dokaza.
Kad staneš iznad mrtve osobe,
preuzimaš na sebe veliku odgovornost i moraš je shvatiti ozbiljno.
Riječ je o gotovo duhovnom pristupu.
Ne možete samo gledati u truplo.
To je samo prazna školjka, duh te osobe već je nestao.
Mislim da boravak u blizini smrti ostavlja traga na čovjeku.
Posao uzima svoj danak.
Moraš se usredotočiti na rješavanje slučaja.
Detaljno smo pregledali poprište i nismo se žurili.
Ako na poprištu ima mnogo dokaza, obično se zadržite sedam-osam sati.
Ondje smo bili više od jednog dana.
Na podu je bio napunjen revolver kalibra .38 marke Colt,
a u bubnju se nalazila jedna ispaljena čahura.
Na podu se nalazio i dio zasuna koji je osiguravao stražnja vrata kuće.
Ljudi često na vratima imaju zasun koji ulazi u dovratnik
i pruža dodatnu razinu sigurnosti.
Da biste otvorili zasun, morate okrenuti taj maleni dio,
koji je otpao s vrata i ležao je na podu.
Jako čudno. Ono: „Kako se to dogodilo?”
Neki bi rekli da joj je pištolj bio stavljen uz nogu.
Problem je što nikad ne znaš kamo će pištolj pasti.
Pištolj padne
i završi na posve drugom mjestu.
U ladici komode nalazila se kožnata futrola.
Bilo je očito da odgovara
revolveru Colt kalibra .38.
Taj je pištolj bio u toj futroli.
Bilo je oko 17 h. Prošlo je gotovo 12 sati.
Mrtvozornik je napokon potvrdio identitet žrtve.
Bila je to Lana Clarkson.
Uspjeli smo pronaći njezinu majku.
Otišli smo k Donni.
Nazvala me Lanina sestra Fawn. Rekla je da se Lani možda nešto dogodilo,
da nešto nije u redu. Pitala sam: „Što se dogodilo?”
Netko je javio Fawn, ali nije znala mnogo.
Rekla je da možda ima veze s vijestima
o mogućem ubojstvu u Alhambri.
Lana me trebala nazvati, ali nije.
Mislila sam da je ondje bila zabava
i da ju je policija zadržala s ostalim gostima kako bi je ispitali.
Nazvala sam šerifov ured.
Dok smo išli k Donni,
spojili su je s mojim partnerom Paulom.
Mislila sam da uzvraća poziv, ali pitao je: „Gdje se možemo naći?”
Bila sam zatečena. „Želite se naći sa mnom?” I…
Oprostite.
Rekao mi je Laninu adresu.
„Možemo li se naći ondje?”
Zabrinula sam se. Nisam znala što se događa. To nije bio dobar znak.
Skrenula sam u garažu i pokušala sam se sabrati.
Nisam željela paničariti unaprijed.
Krenula sam čistiti auto
i pronašla sam par cipela.
Sjećam se da sam ih držala i rekla:
„To ne može biti Lana. Evo njezinih cipela.” Oprostite.
A onda su se pojavili detektivi.
I njezina sestra i brat.
Svi smo u tišini ušli u kuću,
a detektiv Fornier skrenuo je pogled i rekao da je Lana mrtva.
Oprostite.
Nije važno je li dijete veliko ili je malo.
Nema goreg i neprirodnijeg od toga
da djeca umru prije roditelja.
To je jako teško.
Priopćiti obitelji vijest o smrti voljene osobe
nedvojbeno je najgora stvar u opisu posla policajca,
a, vjerujte mi, ima ih mnogo.
Moraš što prije saznati ključne informacije
jer to može utjecati na prikupljanje fizičkih dokaza.
Jer smo ja, moj partner i osam detektiva i dalje vršili očevid.
Što više znate o žrtvi,
lakše ćete shvatiti kako je umrla.
Ti ljudi tek probavljaju ono što si im upravo rekao,
a odmah ih moraš pitati:
„Usput, bila je u kući Phila Spectora. Znate li tko je on?
Je li ona znala tko je on? Znate li zašto je bila ondje?”
Donna je rekla: „Ne, nije ga poznavala.”
U industriji zabave svi se druže nakon radnog vremena.
Nisam bila iznenađena. Lana je imala mnogo poznanika.
Stalno je nešto radila. Bila je glumica.
Moram stići na bus.
Znaš kamo ideš?
Da. Kamo god on ide.
Lana je glumila u mnogim serijama u '80-ima i u serijalu Kraljica barbara.
Slomila je oba zapešća i to joj je bio velik problem.
Slučajno je pala.
Rukama je ublažila pad i slomila oba zapešća.
Morala je nositi fiksatore.
Cijelu se godinu oporavljala.
Nismo ostali dugo. Pustili smo ih da žaluju u krugu obitelji.
Phil Spector je uhićen odmah nakon incidenta.
Rekao je policajcima da želi odvjetnika.
Čim je to izgovorio,
postao je nedostupan. Pušten je uz jamčevinu od milijun dolara.
Ured okružnog tužitelja nije želio podići optužnicu.
Namjeravali su pričekati dok istraga ne završi.
Policajci iz Alhambre odmah su nam rekli
da imaju jednog svjedoka, vozača.
On je prvi nazvao broj za hitne slučajeve. Zvao se Adriano De Souza.
Morali smo doći do njega.
-Detektiv Fornier. -Detektiv Tomlin.
-A ovo je… -Adriano De Souza.
Adriano De Souza rekao nam je da je dotad 10-15 puta vozio Phila.
Rekao je da je Phil Spector izašao iz kuće točno u 19 h, kao i inače.
Otišao je na večeru i piće u zapadni Hollywood.
Oko 1.15 ujutro Adrian je dobio nalog da ode u House of Blues.
House of Blues se zatvara.
Malo je iza 2 h, a Lana pomaže pijanom Philu Spectoru.
Rekao je da je bio pijan.
Smjestila ga je na stražnje sjedalo auta.
Ušla je i odvezli su se do kuće Phila Spectora.
Adriano je rekao da je parkirao iza kuće.
Slušao je glazbu. Zadrijemao je.
Oko 5 h začuo je glasan pucanj.
To ga je prepalo i izašao je iz auta.
Odjednom su se otvorila stražnja vrata.
Vidio je Phila Spectora u bijelom sakou.
Vidio sam mu lice.
Kad sam ga vidio, držao je pištolj.
Adriano je ugledao krv na ruci.
Ovako sam se nagnuo i ugledao sam noge.
-Vidio sam ženu na stolici. -U redu.
Bila je oblivena krvlju.
Spector je rekao Adrianu…
Rekao mi je: „Mislim da sam ubio nekoga.”
Adriano se uplašio da je u opasnosti i počeo je bježati.
Nazvao je Philovu menadžerIcu. Dobio je govornu poštu.
Michelle.
Michelle, moraš doći u kuću g. Phillipa.
Mislim da je ubio ženu.
Nazvat ću hitnu službu.
Rekao je: „Mislim da je g. Phil ubio nekoga.”
Poklopio je, nazvao hitnu službu
i dispečeru rekao isto.
U okrugu Los Angeles
katkad čekamo obdukciju i do tjedan i pol.
Sve bi žrtve trebale biti jednake, ali to nije uvijek tako.
Slučaj je došao do šerifa. Osobno je želio znati što se događa.
Obdukcija je obavljena sljedeći dan, što je bilo nevjerojatno.
Najvažniji zaključak obdukcije bio je
da je u ustima imala ranu od metka.
S obzirom na mjesto rane,
Lana je odmah umrla.
Metak je imao putanju prema dolje.
Ako se želiš ubiti, hoćeš li uperiti pištolj prema dolje?
Držat ćeš ga vodoravno ili čak uperiti prema gore.
Liječnik u skladu s propisima odlučuje na koji je način nastupila smrt.
Ima pet mogućnosti. Ubojstvo, nesreća, samoubojstvo, prirodna smrt, nepoznato.
To utvrđuje mrtvozornik. To ne utvrđuje ni sudac ni porota.
Mrtvozornik donosi zaključak koji je u skladu sa zakonom.
Dr. Pena je vrlo temeljito izvukao te zaključke.
Na temelju iskustva, zdravog razuma i znanosti.
Dr. Pena je odgodio donošenje zaključka
jer je želio pričekati sve izvještaje
prije konačne odluke.
Ja sam smatrao da je riječ o ubojstvu ili nesreći.
Ali moglo je biti i samoubojstvo.
Je li bila depresivna? Je li imala financijskih problema?
Razgovarali smo sa stanodavcima. Bila je uzorna stanarka.
Odbacili smo teoriju da nema novca i da je jedva sklapala kraj s krajem.
Razgovarali smo sa svima za koje smo mislili
da su povezani s njom, bilo poslovno ili privatno.
Svi smo katkad utučeni.
Ali ona bi se uvijek izvukla iz toga.
A ako je stvarno nešto trebala, mogla me nazvati.
Nitko nije rekao da si je pokušala nauditi niti da je spominjala samoubojstvo.
Bila je optimistična osoba koja si nikad ne bi naudila.
U savršenom svijetu, Lana bi se odmah vratila glumi,
ali kako nije radila više od godine,
voditelji castinga su zaboravili na nju.
Morala je nekako preživjeti,
a prilika joj se ukazala u House of Bluesu.
AVENIJA SUNSET
Radila je ovdje kao hostesa.
Bila je sretna što radi.
Bila je sretna što je ozdravila i što je zdrava.
Velika je čast biti hostesa u prostoriji za VIP goste.
To je vrlo prestižno mjesto. Onamo su dolazile holivudske face.
Ondje sam upoznala Georgea Clooneyja kao Lanina gošća.
Ako ste bili poznati u Hollywoodu, išli ste onamo.
Paul i ja otišli smo u House of Blues. Razgovarali smo s upraviteljem,
šefom osiguranja i konobaricom koja je služila Spectora.
Spector je došao,
a Lana je te večeri radila kao hostesa.
Pitao ju je: „Zar ne znaš da sam ja Phil Spector?”
A ona je odvratila: „Gospođo Spector, ne možete ući.”
Mislila je da je žensko.
Nije dobro prošlo.
Šef osiguranja dotrčao je i rekao:
„Ne, ne. Prema njemu se ponašaj kao prema kralju.”
Lana ga je tada odvela do posebnog stola
uz neprestane isprike.
Klub se zatvorio u ranim jutarnjim satima,
a njih dvoje viđeni su kako odlaze skupa. Pronašli smo videosnimku.
Pogledali smo je.
Čini se da je Lana zapravo pomagala Spectoru da uđe u auto.
Prema Adrianu, Spector je bio pijan.
Stalno ju je pozivao da dođe vidjeti njegov dvorac.
Pristala je.
Tako je sve to počelo.
Jezivo je gledati snimku
i znati da će ta mlada dama za dva sata umrijeti.
Razmišljali smo na način da je ona bila privlačna žena,
a muškarci su svinje. Znate?
Ovo je Hollywood, dom izraza „kauč za casting”.
Kako bi reagirala kad bi joj netko dao nemoralnu ponudu?
Lana je znala odbiti muškarce, i to na vrlo pristojan način.
Ljudi lako grade pretpostavke
o ženi koja usred noći odlazi u muškarčevu kuću.
Ali poznavala sam Lanu
i dobro sam znala zašto je otišla k njemu.
Nije otišla jer ju je on seksualno privlačio.
Nema ništa zastrašujuće
u odlasku na piće s Philom Spectorom.
On je bio visok 1,67 m, a ona 1,82 m. Znala je paziti na sebe.
Posve mi je jasno
zašto bi Lanu zaintrigirao netko poput Phila Spectora.
Ovo je Hollywood. Jako je važno umrežiti se.
Jedina sam osoba koja je poznavala i Phila Spectora i Lanu Clarkson.
Bili su posve različite osobe.
Phila sam upoznao otprilike 1966. godine
i vidio ga kako radi.
Kad sam imao 15 godina, Gold Star Studios bio je vrlo poznat.
Ušuljao bih se i sjeo na kauč.
Tonski majstor me pozvao u studio.
Završio sam na snimanju kod Phila Spectora.
Phil Spector imao je Zvučni zid.
Zvučni zid je značio četiri gitarista koji sviraju istu dionicu, tri klavira…
Nitko to dotad nije radio. Dva bubnjara… Nešto skroz ludo.
Nikad nisam vidio
da se netko tako ponaša na snimanju.
Bio je poput malog diktatora,
ali znao je što želi i to je i dobivao.
Lana mi je bila bliska prijateljica,
ali nikad nismo razgovarali o Philu Spectoru.
Zadnji sam ga put vidio 1978. godine.
A Lanu sam upoznao 1984., prije selidbe u New York.
Nije znala kakav glas prati Phila.
Phil Spector bio je vrlo opasan tip,
nestabilan i vrlo nepredvidiv.
Da sam bio ondje kad se klub zatvorio,
to se ne bi dogodilo.
Ne bih joj dopustio da ode s Philom, ali…
Svi smo mislili:
„Ovaj će slučaj biti pod povećalom.
Trebat ćemo što više informacija.”
Laboratorij je analizirao brisove DNK-a
koje smo uzeli tijekom očevida.
U spavaćoj sobi pronašli smo bijeli sako
koji je g. Spector nosio dok je bio u House of Bluesu.
Na rukavu sakoa bilo je krvi.
U gostinskoj kupaonici pronašli smo pamučnu pelenu.
To sam naučio.
Ljudi umotavaju pištolje u pelene.
Pelena je bila krvava i vlažna.
Otkrili smo da je krv Lane Clarkson bila na toj peleni i u kupaonici
i da je njezina krv bila na sakou Phila Spectora.
Kad je zrno pogodilo gđicu Clarkson i kad je krv prsnula,
dospjela je na rukav g. Spectora, na njegovu ruku i na pištolj.
Tijekom pregleda pelene i pištolja,
doktorica Lynne Herold zaključila je
da je pelena upotrijebljena za brisanje pištolja.
Na taj je način krv s pištolja završila na peleni.
Krvave mrlje posredni su dokazi zločina.
Kako je pištolj opalio? Gdje je pištolj bio kad je opalio?
Kakve je posljedice imalo pucanje?
Bilo je jako teško
jer su se krvave mrlje nalazile na tamnocrvenom tepihu.
Na temelju tih analiza isključili smo samoubojstvo.
Je li to bilo ubojstvo?
Ima li naznaka da je riječ o nesreći? Da.
Ali problem je što on to ne govori.
Ne znam kakvih je problema imala.
Raznijela si je glavu u mojoj kući.
SEDAM MJESECI NAKON SMRTI
Ured mrtvozornika napokon je priopćio kako je riječ o ubojstvu.
Mrtvozornik je utvrdio da je Lana Clarkson ubijena,
ali ured okružnog tužitelja odbio je podići optužnicu za ubojstvo.
Imamo priopćenje ureda mrtvozornika.
Rekli su da je Phil Spector kriv za ubojstvo.
Što okružno tužiteljstvo čeka?
Ovaj je slučaj velik.
Jako je važan za tužiteljstvo, koje je izgubilo mnogo važnih slučajeva.
Kad se pojavio slučaj Spector, znao sam tko je Phil Spector.
„Who's Lost That Loving Feeling.”
Moja unuka obožava glazbu iz Top Guna.
Postojala je… Neću reći paranoja.
Ali tužiteljstvo se jako opeklo u slučaju O. J. Simpsona.
Htjeli smo više vremena za optužnicu protiv Simpsona.
No mediji su vršili pritisak i morali smo podići optužnicu.
Što se dogodilo u slučaju O. J. Simpsona? Nismo bili spremni.
Želimo da pravda bude zadovoljena i da odsluži kaznu.
Cilj nam je bio dokazati, bez ikakve sumnje,
da je riječ o ubojstvu.
A morali smo i pretpostaviti što će nam sve predstavljati problem pri tome.
Svi su htjeli svojih pet minuta slave.
To je tužno, ali takvi su mediji.
Prate slučajeve koji su im zanimljivi.
Phil Spector volio je govoriti. Stalno je davao intervjue.
U intervjuu za časopis rekao je da je Clarkson „poljubila pištolj”.
Izmišljao je stvari i bio je neprijateljski nastrojen prema Lani.
Cijelo ju je vrijeme klevetao.
Spectorov stroj za odnose s javnošću predstavio je Lanu kao fuficu.
Ljudi su je omalovažavali jer je glumila u filmovima B-produkcije.
Ali ona se ponosila time. Znala je da je velika kraljica barbara.
Obitelj je tražila da nitko od njezinih bliskih prijatelja ne izlazi u javnost.
Kad bismo nešto rekli, novinari bi to izokrenuli
i objavili u časopisu ili novinama.
Rekla sam da je najbolje ne govoriti ništa.
Držali smo se postrani
i kipjeli od bijesa zbog hrpe članaka
koje je izbacivao Spectorov tim.
Bilo je užasno.
Pokazao je kakva je osoba.
Jednostavno pomisliš:
„Ne, pokušavaš nešto sakriti jer si počinio ubojstvo.”
Ovo je bio slučaj koji je najviše zaokupio pažnju medija.
Moji prijatelji i rodbina samo su o tome govorili. Svatko je imao teoriju.
Ali važna je ravnoteža.
A ono što me odlikuje jest to
da rijetko govorim o tome čime se bavim.
Ne osjećam se posebno. Ovo je posao koji sam izabrao i uživam u njemu.
A o ovom slučaju nisam govorio mnogo.
„Da, radim na tome. Da, bit će na televiziji.”
U to su vrijeme moja djeca imala 13 i 11 godina.
Znali su što se događa,
ali ugledali su se na mene i nikad nisu…
Nikad nisu bili impresionirani mnome.
Spector je rekao… Pročitao sam
da je rekao za sebe da je 90 % šarmantan, a 10 % problematičan.
Da.
Jesi li iskusio tih 10 %?
Nisam, ali kružile su mnoge priče.
Moramo argumentirati zašto mislimo da je to ubojstvo.
Moramo istražiti život Phila Spectora.
Barem jedanput je uhićen s pištoljem.
Posjedovao je oružje.
Od drugih sam saznao da je često mahao pištoljem.
Kružila je priča kako je prijetio pištoljem Ramonesima
dok su bili u studiju.
Naljutio se na Johna Lennona i pucao iz pištolja u strop.
Morali smo to istražiti.
To što Phil Spector prijeti pištoljem ponajprije ima veze s kontrolom.
Ako imaš pravu moć, ne treba ti pištolj.
Bio je kukavica.
Imao je pištolj kako bi mogao maltretirati ljude,
od Johna Lennona do Leonarda Cohena.
Upravo su završavali snimanje u studiju.
Phil Spector kaže Leonardu Cohenu: „Idi snimiti vokal na ovo.”
A Leonard će: „Znaš što? Umoran sam. Snimit ću ga sutra.”
A Phil izvadi pištolj.
Uperi ga u Leonarda i kaže: „Sad ćeš ga snimiti.”
Ali Leonard je nastavio surađivati s njim. Bio je to prvi dan snimanja.
Leonard mi je to ispričao.
Previše ga je zanimalo
što može postići surađujući s Philom,
ali znao je da je pištolj ondje.
Bio je vrlo moćan. Ljudi su bili jako oprezni.
Pogotovo oni iz glazbene industrije. Smatrali su da im može uništiti karijeru.
Razgovarali smo sa mnogo ljudi koji nisu željeli službeno istupiti,
a govorili su tome kako je Phil držao ljude zatočenima u kući.
I muškarce i žene.
Zabavili biste se s Philom i htjeli otići,
a on bi rekao: „Pričekaj ovdje.”
Uvijek u tom predvorju.
Katkad ga ne bi bilo satima
dok nije bio spreman za tvoj odlazak.
A kako ih je držao u kući?
Sjećate se onog dijela zasuna na podu?
Maknuo bi ga da ne možete otključati vrata.
To mu je bio još jedan način da kontrolira druge.
I to ga je odvajalo od ostalih.
Bio je manijak kad je riječ o kontroli.
Zatočio je gđicu Clarkson.
Nije mogla otići jer nije mogla otključati vrata.
G. Spector uklonio je dio zasuna
koji je bio na vratima.
ZAKLJUČANO
Čuli smo glasine, ali glasine nam nisu mogle pomoći u sudnici.
Morali smo imati čvrste dokaze.
Rich Tomlin i njegova ekipa istražili su svaki trag
i pretvorili te glasine u činjenice.
Pronašli smo svjedoke, hrpu njih.
IZJAVE SVJEDOKA
Bile su to žene s kojima je izašao jedanput,
ali i žene koje je poznavao godinama.
Svim je tim ženama bilo zajedničko
da su bile taoci,
da ih je g. Spector lišio slobode.
Te su žene govorile kako je isprva bio vrlo šarmantan,
svjestan njihovih potreba, privlačan,
sjajan sugovornik, a onda bi mu nešto kliknulo u glavi.
Phil Spector imao je običaj dovoditi žene u svoju kuću
i tražiti seksualne usluge od njih,
a kad ga ne bi poslušale ili zadovoljile, izvadio bi pištolj.
On je tako radio.
To je nešto što je običavao raditi.
A to je jako važno.
Jer da nismo pronašli nikoga tko bi rekao da se to dogodilo i prije,
obrana bi imala jako dobar argument.
„Moj klijent to nikad ne bi učinio!”
Te su žene bile spremne svjedočiti da su se bojale za svoj život,
da su mislile da će ih ubiti.
To je bio ključan dokaz
koji je uvelike dokazivao da je postojala namjera.
To nije bilo samoubojstvo, ali nije bila ni nesreća.
Bio je agresivan
i prije ili poslije moralo je završiti tako.
Ako sagledamo situaciju iz perspektive ljudi koji su to prošli,
mislim da nije želio da ode.
Ostavio ju je u predvorju sat ili više.
Zadrijemala je i, iz razloga koji nikad nećemo saznati,
uzeo je pištolj i odlučio gurnuti joj ga u usta.
Uspaničila se i ubio ju je.
Kad je shvatio što je učinio, imao je i više nego dovoljno vremena
da pokuša inscenirati mjesto zločina.
Surađivali smo s uredom okružnog tužitelja.
Bio je to zajednički uspjeh.
U studenom 2003. godine
odlučili smo podići optužnicu za ubojstvo protiv Phila Spectora.
20. STUDENOGA 2003. DEVET MJESECI NAKON SMRTI LANE CLARKSON
Na početku suđenja uz njega je bio poznati odvjetnik Robert Shapiro.
Ovo mu je treća garnitura poznatih odvjetnika.
Phil Spector nije želio provesti ni dana u zatvoru.
Svaki put kad bi se pojavio novi odvjetnik,
sudac bi mu morao dati vremena da se upozna sa slučajem.
Phil Spector je platio jamčevinu, što znači da je bio na slobodi.
Oženio se.
Dok god razvlači slučaj, slobodan je čovjek.
Gospodine Spector?
25. TRAVNJA 2007. ČETIRI GODINE NAKON SMRTI LANE CLARKSON
Bilo je kao u cirkusu.
Spector je nosio različite perike. Imao je goleme tjelohranitelje.
Obrana je u ovom slučaju postupala prilično nečuveno.
Jedan od odvjetnika obrane,
totalno smeće, odvjetnik njujorške mafije,
prišao mi je na hodniku i slijedio me u toalet.
Rekao je: „Jedva čekam da svjedočiš. Izjebat ću te.”
Stvarno? Sitan sam tip.
Misliš da me dosad nisu izjebali?
Pogledaj me. Izgradio sam karijeru na tome.
Nisam najbolji svjedok,
ali mogu reći istinu, a to je vraški lako.
Možda sam mu djelovao kao da me lako zastrašiti.
Nadam se da nisam.
Na tom suđenju riječ je bila o pravdi za Lanu Clarkson i njezinu obitelj.
No postojao je i podtekst ovog suđenja.
Ured okružnog tužitelja tada 40 godina nije dobio važan slučaj,
iako je postojalo mnogo dokaza
da su slavne osobe krive za zločine.
Te godine kad sam se zaposlio ondje,
sudilo se O. J. Simpsonu.
Bio sam mlad, skroz zelen odvjetnik.
Iz tog sam suđenja naučio uistinu mnogo.
Porotnici drukčije gledaju na slavne osobe.
Poistovjećuju se s njima.
Pokazuju određenu dozu suosjećanja. A porotnici su pod velikim pritiskom.
Znaju da će ih prijatelji kritizirati
ako proglase slavnu osobu krivom.
Nismo htjeli graditi slučaj protiv glazbenog producenta.
Nego protiv čovjeka.
Činjenica da je bio poznat glazbeni producent
koji je producirao fantastičnu glazbu,
fenomenalnu glazbu, i promijenio način na koji je shvaćamo…
To nije bilo važno.
Važno je bilo ono što se tog dana dogodilo u toj vili.
Moja je strategija bila pokazati poroti pravog Phila Spectora.
Točka.
Imali smo blizu 20 incidenata koje smo htjeli iskoristiti.
Sudac je to smanjio na pet, što je bilo dovoljno.
Uperio mi je pištolj u sljepoočnicu.
Uzeo je revolver i udario me njime u glavu.
-„Ako pokušaš otići, ubit ću te.” -„Raznijet ću ti glavu.”
Odjedanput je postao takav. Mislim da je nosio karirani sako.
Sjećam se da je izgledao kao Elmer Fudd. Pištolj je bio veći od njega.
Popeli smo se stubama u njegovu sobu. Nije to morao učiniti.
Mogao je biti romantičan, ali izvukao je pištolj. Želio me silovati.
Pazi što govoriš.
Jer ništa što mi kažeš nije vrijedno tvog života.
GLASOVNA PORUKA PHILA SPECTORA
Zbogom, Dorothy.
Bilo je teško slušati.
Te su žene otvorile svoju dušu
i zahvalna sam im na tome
jer nije bilo lako izaći pred sve te silne kamere
i ljude i ispričati svoju potresnu priču.
Mediji su rekli: „Želimo potpuni pristup suđenju.”
Znali smo da je slučaj O. J. Simpsona bio katastrofa.
Ljudi se počnu drukčije ponašati. Suđenje se pretvori u cirkus.
Umjesto dokaza, izvodite predstave.
Pokušali smo da svjedoci,
barem oni tužiteljstva,
shvate da su ondje samo kako bi rekli istinu.
Sve ostalo je smetnja i moraš to ignorirati.
Imam tremu kad govorim u javnosti.
Ne volim svjedočiti. Ovo sada mi je teška tlaka.
Znao sam da g. Spector ima neograničene resurse.
Imao je skupe, iskusne i agresivne odvjetnike.
Bio sam u nepovoljnom položaju.
Svjedočenje ima vrlo jednostavna pravila kojih se držim.
Poslušaj pitanje, odgovori na pitanje i začepi.
Svjedočim. Nervozan sam.
Mark Lillienfeld, blagoslovljen bio, svjedočio je.
Tražili su od njega da opiše nešto na Lani,
a on se zbunio i rekao „njezina šapa“ umjesto „njezina ruka“.
Čim sam to izgovorio, shvatio sam da sam žensku ruku nazvao šapom.
Jer sam bio nervozan i jer sam budala.
Pogledam u publiku i vidim da me njezina mama gleda
s izrazom šoka i nevjerice na licu.
„Ruku moje preminule kćeri nazvao si šapom.”
Bilo mi je užasno neugodno.
To nije bio njegov najsjajniji trenutak.
Brzo se ispravio.
Mark je bio shrvan.
To je bio prvi put da sam mogao reći… Morao sam ga smirivati.
Osjećao se užasno.
Obožava pse, živi sa psima cijeli život.
Dobio sam nadimak po psu. Sanjam pse.
Nisam normalan.
Lanina mama, jedina osoba do koje mi je bilo stalo… Ispričao sam joj se.
Sjećam se da je bio jako drag. Bila sam mu jako zahvalna.
Rekao sam joj
da mi je čast sudjelovati u istrazi ubojstva osobe
koja je bila tako divna.
Uživao sam istražujući njezin život
i načine na koje je dotaknula tuđe živote.
Suđenje je trajalo nekoliko mjeseci. Bilo je mnogo svjedoka.
Obrana je dovela brojne stručnjake iz svih dijelova Sjedinjenih Država.
Potrošili su stotine tisuća dolara.
Bili su to svjetski poznati stručnjaci u svom području
i živi dokaz da ako nekomu dovoljno platite,
reći će vam da je Paško Patak i da nebo nije plavo, nego smeđe.
FORENZIČKI PATOLOG
Ako ćemo se držati objektivnih znanstvenih dokaza,
to je samoubojstvo.
Nismo bili samo tužitelji u slučaju. Branili smo istinu.
Jedina obrana koju su mogli ponuditi,
u svjetlu činjenice da joj je pištolj opalio u ustima, bila je da je ona pucala.
Znali smo da će obrana napasti Lanu. Morali su.
Morali su stvoriti sliku osobe koja je bila u depresiji,
jednom nogom u grobu i nije imala zašto živjeti.
Pustili su poroti videozapis.
Neću biti ničiji rob i ničija kurva.
Supruga Phila Spectora, koja je sjedila iza njegove ekipe odvjetnika,
počela se glasno hihotati i smijati Lani.
Vi policajci ste snalažljivi.
Smijala se Lani.
Obrana je to učinila namjerno kako bi je ismijala
i sugerirala da je bila manje vrijedna,
da je bila glumica koja nije imala razloga za život
i nikakve ambicije.
Znao sam da je to povrijedilo Donnu i obitelj.
Kad ti ubiju blisku prijateljicu
i pritom je oklevetaju na sudu,
a ti slušaš sve to, slušaš različite izmišljotine o njoj,
to je bolno jer znaš da nije istina.
Bio sam jako frustriran jer sam osjećao da ne mogu zaštititi nju
i njezin ugled na način na koji to zaslužuje.
PET MJESECI OD POČETKA SUĐENJA
Odvjetnici Phila Spectora iznijeli su završne riječi.
Kad imaš 12 ljudi koje ne poznaješ, a ni oni se ne poznaju međusobno…
Teško im se složiti i da je nebo plavo.
Nikad ne pravim ražanj dok je zec još u šumi.
Ali znao sam da smo imali prave dokaze. Znao sam da smo imali ispravnu strategiju.
Znao sam da su svjedoci… Sve žene koje su svjedočile,
Adriano De Souza…
Svi su učinili ono što su trebali.
I pomislio sam: „Ne bi im trebalo biti teško.
Porotnici imaju sve što im treba.”
Tako je bilo prvi dan.
Samopouzdanje mi se počelo klimati drugi dan,
kao i treći dan.
Trebalo im je nekoliko dana
samo da pregledaju sve dokaze.
Ali nakon toga…
Peti dan, sedmi dan, osmi dan, deveti dan.
Dotad sam već bio u rasulu.
„Gdje sam pogriješio? Zašto ovoliko traje?”
Kad smo prvi put glasovali, rezultat je bio obeshrabrujući.
Uopće se nismo slagali.
Četvero kriv, petero nedužan, a četvero je bilo neodlučeno.
Kao da smo imali još jedno suđenje tijekom vijećanja.
Neki od nas morali su sažeti slučaj
porotnicima koji ili ga nisu skužili
ili su nasjeli na dezinformacije
koje su iznosili stručnjaci koji su svjedočili za obranu.
Ako ponavljate laž na različite načine i često,
ona postane istina.
Bilo je to najduže i najbolnije iskustvo u mom životu.
Morali smo odraditi posao na temelju dokaza koji su nam predočeni.
To je bio trenutak prosvjetljenja za nas. Znao sam koliko je ozbiljno.
Iskreno sam rekao zašto smatram da je kriv.
Pred kraj smo se toliko svađali da smo morali otići odande.
Vijećali smo 14 dana. Trajalo je zbilja predugo.
Zazvonio sam. To je bilo to.
Porota se nije mogla složiti oko presude i stoga poništavam suđenje.
Mislio sam da će biti brzo. Unutra i van.
POROTNIK BROJ 9
Ali nije.
Uvrijedila me obrana i stvari koje su izgovorili.
Mislim da sam dovoljno rekao.
Kad je sudac udario čekićem,
želudac mi se okrenuo
i pomislio sam: „Nisam uspio.”
Svi su učinili ono što su trebali,
a ja sam smatrao da nisam.
Nisam uspio učiniti što sam trebao.
Bio je to porazan trenutak u mojoj karijeri.
Otišao sam gore. Počeo sam spremati aktovku.
Iskreno, htio sam da se novinari malo raziđu.
Ostala je samo jedna novinarka. Imala je mikrofon i fotoaparat.
Dok sam išao do auta, pitala me:
„G. Jackson, planirate li ponoviti suđenje?”
Zaustavio sam se, pogledao je i rekao:
„Ponavljat ćemo suđenje sve dok ne bude pravde.”
I nastavio sam hodati.
Nismo htjeli odustati zbog neodlučne porote. Nema šanse.
Dobro smo razmislili, ponovno sastavili slučaj
i nakon godinu i pol pokušali opet.
SPREMAN ZA NOVO SUĐENJE
Na prvom suđenju, od 12 porotnika desetero ih je smatralo da je kriv.
Na kraju sam zaključio da problem nije bio u nama.
Namjeravali smo izabrati novu porotu i ponoviti slučaj od riječi do riječi.
To smo i učinili.
Nisam znala što očekivati.
Nije bio cirkus kao na prvom suđenju, ali bilo je jednako emotivno.
Porota je vijećala.
Sjećam se da sam bio na bejzbolskoj utakmici svog sina.
Kad je Lana umrla, imao je 11 godina.
Otad je prošlo pet godina.
Mobitel mi je neprestano zvonio.
„Hej, porota je odlučila.”
Ostao sam sjediti. Razmišljao sam o tome.
Suđenja će uvijek biti.
Ali neću uvijek imati priliku gledati sina kako igra bejzbol.
Rekao sam: „Ne, gledat ću na televiziji.”
Sin mi je bio s jedne strane, a kći s druge.
Držali smo dah.
Mi, porota u gore navedenoj tužbi,
proglašavamo Phillipa Spectora krivim za ubojstvo Lane Clarkson.
Kad su rekli da je kriv, mogla sam nastaviti disati.
Nisam mogla vjerovati. Imali smo presudu koja je istinita.
Obitelj je sretna što porota nije nasjela
na klevete o Lani Clarkson,
koje su bile dio ovog i prošlog suđenja i koje traju već šest godina.
Bez obzira na to koliko slavni i bogati bili,
svi mogu završiti na sudu
i svi su odgovorni za svoja djela.
Bila je to prva presuda slavnoj osobi u 40 godina.
Bila je to jako velika stvar za sve uključene.
Bilo je lijepo znati
da u Los Angelesu možeš podići optužnicu
protiv bogate i vrlo moćne slavne osobe
i da će istina izaći na vidjelo.
G. Spector dobio je najmanje 19 godina.
Postoji…
Ne rehabilitacijski, nego kažnjenički aspekt zakona.
Sjedi u ćeliji i razmišljaj o tome što si učinio
do kraja svog jebenog života,
sve dok te ne iznesu u lijesu.
Dobit će ono što zaslužuje.
Otišao sam u mirovinu prije prvog suđenja. Dijagnosticiran mi je PTSP.
Posao mi je bio previše stresan.
Danny je rano otišao u mirovinu.
Mark je jedanput rekao:
„Svatko može podnijeti određen broj smrti.”
Svi imamo različit broj, ali u jednom trenutku ne možeš više.
Ovaj je posao veličanstven i predivan
i bio je sjajan za mene i moju obitelj,
ali jako je naporan.
Emocionalno je opasan.
Imam prijatelje koji su se ubili,
prijatelje koji su se opijali do smrti
i to se nije zvalo samoubojstvo, ali bilo je.
Svake godine u policiji ima više samoubojstava
nego pogibija na dužnosti.
To ukazuje na nešto.
Da bi se bavio time dugo poput Marka, moraš biti kao on,
ne smiješ dopustiti da te išta dotiče.
Godine 1994. bio sam mlad detektiv na početku karijere u odjelu za ubojstva.
Radio sam tek dvije godine.
Ja i moj novi partner preuzeli smo
slučaj ubojstva Mickeyja Thompsona i Trudy Thompson.
Vrlo važan slučaj.
Budući da su me tada zanimali automobili, znao sam da je Mickey legenda.
Njegova supruga Trudy sudjelovala je u promociji.
Mickey Thompson i njegova žena Trudy ubijeni su na prilazu ispred svoje kuće.
Prvo su ubili nju.
Planirali su mučiti mog tatu, što su i učinili.
Prijevod titlova: Ivan Fremec